**Spike Jonze** (født **Adam Spiegel** 22. oktober 1969) er en amerikansk regissør, mest kjent for filmene *Being John Malkovich*, *Adaptation* og *Til huttetuenes land (film)*. Han har også regissert mange musikkvideoer og reklamer, og har vunnet flere priser for disse. Musikkvideoen til Beastie Boys' «Sabotage» har av MTV blitt kåret til den sjuende beste musikkvideoen laget. Han er kreditert som en av skaperne av *Jackass*.

De siste årene har han arbeidet med spillefilmen *Her*, hvor han også har skrevet manus. Filmen skal etter planen komme ut i 2013.

Biografi
--------

Adam Spiegel ble født i Rockville, Maryland. Han vokste opp både i Bethesda, Maryland og Gulph Mills, Pennsylvania. Faren Arthur Spiegel III er barnebarn av grunnleggeren av Spiegel postordrefirma og medlem av den velstående Spiegel-familien. Firmaet hadde på en omsetning på rundt 3 milliarder dollar årlig.

### Freestylin'

Han ble interessert i BMX og fikk jobb i en lokal sykkelbutikk. Der fikk han kallenavnet Spike, på grunn av håret sitt. Han var også frilanser for BMX-magasinet *Freestylin’*. Etter å ha fullført high school søkte han på seks forskjellige college, men fikk bare tilbud fra ett av dem. Sommeren 1987 dro han sammen med en venn til USAs vestkyst, til Torrance i California, og fikk fast jobb hos *Freestylin’*. Lokalet til magasinet var et samlested for mange personer, og Jonze har selv sagt at de hadde alt, og at det «var mye bedre enn college.» Han tok stort sett bilder for magasinet, og senere startet han sammen med vennene sine skateboard-magasinet *Homeboy*. Han møtte den profesjonelle skateren Mark Gonzales, som ga Jonze i oppdrag å lage en promoteringsvideo for sitt nye skateboardfirma. Den 24-minutter lange *Video Days* ble sett på som et innovativt, lite mesterverk i skateboardkretsene. Skateopptak Jonze hadde filmet ble brukt i Sonic Youths musikkvideo «100%».

### Sabotage

Han var med å starte magasinet *Dirt*, gutteversjonen av tenåringsjentebladet *Sassy*. Til forsiden av det første nummeret tok han bilde av Beastie Boys, og etter at *Dirt* ble lagt, ble han spurt om han kunne lage musikkvideoen til deres «Sabotage». Musikkvideoen var inspirert av tv-serier Jonze så mye av på den tiden, som *Starsky and Hutch* og *The Streets of San Francisco*. Videoen ble filmet uten tillatelse med hånd. Stuntene ble utført av Jonze og Adam Yauch. I løpet av de to dagene de spilte inn ble to kameraer ødelagt, et av dem kostet 84 000 dollar. Musikkvideoen ble spilt mye på MTV i 1994, og ble nominert til beste musikkvideo og beste regissør under MTV Video Music Awards. I 1999 kåret MTV den til den sjuende beste musikkvideoen laget. Han regisserte også Weezers «Buddy Holly», som var sterkt basert på tv-serien *Happy Days*.

Charlie Kaufmann skrev manus til Jonzes to første filmer.
I *Being John Malkovich* finner hovedpersonen en måte å komme seg inn i hodet til John Malkovich (bildet). Foto: Victor Felder 
Jonze arbeidet i over et år med filmatiseringen av barneboken *Harold and the Purple Crayon* av Crockett Johnson, som det var meningen han skulle regissere. Under arbeidet møtte han også forfatteren Maurice Sendak. Filmen skulle blande animasjon og virkelighet, men produksjonsselskapet TriStar mente det ble for dyrt, og trakk seg to måneder før opptakene skulle starte. Jonze har sagt at det nærmest var en lettelse, fordi selskapet hadde presset på for å få ham til å endre manuset til et punkt hvor han knapt kjente det igjen.

### Being John Malkovich

Han takket nei til flere spillefilmprosjekter, men viste interesse for manuskriptet til *Being John Malkovich* av Charlie Kaufmann. Den handler om en mann som holder på med dukketeater, men som finner en måte å komme seg inn i hodet på skuespilleren John Malkovich. Filmingen startet i 1998, og ble filmet uten ekstra lys, for å gi filmen en mørkere følelse. Produksjonsselskapet PolyGram kjøpte filmen med inntrykk av at det var en «merkverdig» komedie de hadde kjøpt, men klippene de fikk se var mye mer depressive enn de hadde trodd. De truet med å stoppe produksjonen, men fusjonerte våren 1998 med Universal. Det tok tid før de nye sjefene fikk full oversikt, og da var filmen nesten ferdig redigert. Filmen kom ut i september 1999, og fikk veldig gode kritikker. Jonze ble Oscar-nominert for beste regissør. Filmkritiker Roger Ebert ga filmen fire av fire, og roste regissørens bruk av manuset.

I 1999 utkom også *Three Kings*, hvor Jonze spiller «menig Conrad Vig», en av hovedpersonene i filmen. Den spilte inn over 60 millioner dollar, og er sånn sett den mest suksessfulle filmen Jonze har deltatt i. Filmen var regissert av David O. Russell, som hadde skrevet manuset til *Harold and the Purple Crayon*, som Jonze egentlig skulle regissere. Rollen som Conrad Vig ble skrevet inn av Russell med tanke på Jonze.

Samme år fikk musikkvideoen til Fatboy Slim's «Praise You» tre priser under MTV Video Music Awards, blant annet for beste regi og beste koreografi. Musikkvideoen kostet 800 dollar å lage, og ble tatt opp uten tillatelse utenfor en kino i Westwood, California. Den viser sju dansere som danser til «Praise You» mens folk i kinokø ser på. Midt i videoen kommer eieren og skrur av musikkanlegget, og ber dem slutte.

### Adaptation

Jonzes neste jobb ble *Adaptation* med Nicolas Cage i hovedrollen. Manuskriptet var nok en gang skrevet av Charlie Kaufmann, og handler om manusforfatteren «Charlie Kaufmann» som sliter med å adaptere en bok til film, fordi boken ikke har et vanlig plott. Også denne filmen fikk strålende kritikk, og av 193 anmeldelser Rotten Tomatoes har målt, er 91% av dem positive.

Under begge filmene har Spike Jonze havnet i skyggen av manusforfatter Charlie Kaufmann. Kaufmann kom inn i Hollywoods verden som et friskt pust med *Being John Malkovich* i 1999, og har blitt en av de første store stjernene i byen som er manusforfatter.

### Til huttetuenes land

Jonze hadde blitt spurt flere ganger av forfatteren Maurice Sendak om han kunne tenke seg å lage film av Sendaks bok *Til huttetuenes land* (på engelsk: *Where the Wild Things Are*). Sendak og Jonze hadde holdt kontakten siden arbeidet med *Harold and the Purple Crayon*. Men Jonze ønsket ikke å gjøre en bok med kun ti setninger fremmed for de som kjente boken. Etter bruddet med Sofia Coppola ombestemte han seg, og fortalte at han ønsket å lage filmen allikevel. Han flyttet til San Francisco og skrev manuset sammen med forfatteren Dave Eggers. Selv om de skrev fantasy, ønsket de at det skulle føles så virkelig mulig.

Universal fikk først tilbud om filmen, men takket nei på grunn av manuskriptet. De syns det manglet et lettfattelig plott i manuset, og var dessuten redd filmen ville bli for dyr. Warner Brothers valgte å kjøpe filmen, og filmingen begynte september 2006 nær Melbourne, Australia. I desember ba Jonze om mer penger til ytterligere filming, men 
ble bedt om å lage en «director's cut». Den ble vist i september 2007, og gjorde sjefene i Warner Brothers bekymret. Den var «for treg» og «for intens for barn». En blogger som var på en test-visning skrev at filmen ikke var for små barn. I løpet av de neste månedene var uenighetene mellom studio og regissør så store at ryktene gikk om at Jonze ville få sparken. De kom til enighet i mars 2008, etter at Jonze skrev et revidert manus, der han fjernet én scene og la til to. Studioet ga ham pengene til å avslutte filmen. 

Under San Diego-messa Comic-Con i 2009 ble det vist et ti-minutters klipp fra filmen. En journalist fra Slashfilm.com sa at «Den er så sinnssykt sprø og flott og utradisjonell. Det føles som en film som er skrevet av et barn som visste hva han gjorde men aldri har sett en film før.»

### Her

Jonze har skrevet manuset og regissert filmen *Her*, som har planlagt premiere i slutten av 2013. Filmen handler om en ensom forfatter som forelsker seg i operativsystemet sitt.

### Privatliv

Jonze var gift med regissør Sofia Coppola fra 1999 til 2003.

Filmografi
----------

* *Being John Malkovich* (1999)
* *Adaptation* (2002)
* *Til huttetuenes land* (2009)
* *Her* (2013)

### Som skuespiller

* *Three Kings* (1999)
* *The Wolf of Wall Street* (2013)

Referanser
----------

1. ↑   Encyclopædia Britannica Online, Encyclopædia Britannica Online-ID biography/Spike-Jonze, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000024430, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6rr2v5k, besøkt 9. oktober 2017[Hentet fra Wikidata]
4. ↑  Nick Newman (31. august 2012): Title and Synopsis Revealed for Spike Jonze’s Futuristic New Film, Starring Joaquin *The FilmStage*.
5. ↑  Knafo, Saki (2. september 2009). «Bringing ‘Where the Wild Things Are’ to the Screen». *The New York Times* **(engelsk)**. ISSN 0362-4331. Besøkt 2. februar 2023.
6. ↑  Smith, Ethan (25. oktober 1999). «Spike Jonze Unmasked - Nymag». *New York Magazine* **(engelsk)**. Besøkt 2. februar 2023. «Jonze is a pseudonym used by Adam Spiegel, a 29-year-old Bethesda, Maryland-bred heir to the $3-billion-a-year Spiegel catalogue business, who in June married Hollywood hipster princess Sofia Coppola at Francis»
7. ↑  Wild, David; Wild, David (23. januar 2003). «Spike Jonze: The Man Who Wasn't There». *Rolling Stone* **(engelsk)**. Besøkt 2. februar 2023.
8. ↑  Charles Fleming (23. oktober 2005). «A Wild Rumpus in the Hollywood Jungle». The New York Times. Besøkt 6. september 2009. «After meeting with many directorial candidates, and finding them wanting, Mr. Sendak met with a young video director named Spike Jonze - and fell in love.»
9. ↑  Roger Ebert (29. oktober 1999). «Being John Malkovich». Chicago Sun-Times. Arkivert fra originalen 4. januar 2009. Besøkt 6. september 2009. «Charlie Kaufman, the writer of "Being John Malkovich," supplies a stream of dazzling inventions, twists and wicked paradoxes. And the director, Spike Jonze, doesn't pounce on each one like fresh prey, but unveils it slyly, as if there's more where that came from.»
10. ↑  1999 MTV Music Video Awards – hos infoplease.com. Besøkt 8. september 2009.
11. ↑  *Adaptation* hos Rotten Tomatoes. Besøkt 7. september 2009.
12. ↑  Kjetil Lismoen (3. februar 2009). «Being Charlie Kaufman». Rushprint. Besøkt 6. september 2009. «Charlie Kaufman er filmhistoriens første manusforfatter med stjernestatus.»
13. ↑  David Chen (25. juli 2009). «Comic-Con Video Blog: Where The Wild Things Are Is The Most Beautiful Thing We Have Seen At Comic-Con». Slashfilm. Besøkt 27. september 2009.
14. ↑  Dave McNary: Warner Bros. Sets Joaquin Phoenix Pic ‘Her’ for Nov. 20. *Variety*.
15. ↑  Kevin Jagernauth (31. august 2012): Synopsis For Spike Jonze's Film With Joaquin Phoenix Reveals Futuristic Setting, Official Title Revealed Arkivert 6. oktober 2013 hos Wayback Machine.. *IndieWire*
16. ↑  Wild, David; Wild, David (23. januar 2003). «Spike Jonze: The Man Who Wasn't There». *Rolling Stone* **(engelsk)**. Besøkt 2. februar 2023.

Kilder
------

* Saki Knafo (2. september 2009). «Bringing ‘Where the Wild Things Are’ to the Screen». The New York Times Magazine. Besøkt 6. september 2009.
* Drew McWeeny (18. november 2008). «Moriarty Sits Down With Spike Jonze For Huge Unfettered WHERE THE WILD THINGS ARE Interview + Exclusive Debut Photos!!». Ain't It Cool News. Besøkt 6. september 2009.
* Ethan Smith (18. oktober 1999). «Spike Jonze Unmasked». New York Magazine. Besøkt 8. september 2009.

Eksterne lenker
---------------

* (en) Spike Jonze på Internet Movie Database Rediger på Wikidata

* (sv) Spike Jonze i Svensk Filmdatabas Rediger på Wikidata

* (da) Spike Jonze på Filmdatabasen Rediger på Wikidata

* (da) Spike Jonze på Scope Rediger på Wikidata

* (fr) Spike Jonze på Allociné Rediger på Wikidata

* (en) Spike Jonze på AllMovie Rediger på Wikidata

* (en) Spike Jonze på AllMovie Rediger på Wikidata

* (en) Spike Jonze hos Turner Classic Movies Rediger på Wikidata

* (en) Spike Jonze hos Rotten Tomatoes Rediger på Wikidata

* (en) Spike Jonze hos The Movie Database Rediger på Wikidata
* We Love You So – en side om *Where the Wild Things Are*.

| * v
* d
* r
Oscar for beste originalmanus |
| --- |
| 1940–1960 | Preston Sturges (1940)
 **·** Herman J. Mankiewicz og Orson Welles (1941)
 **·** Michael Kanin og Ring Lardner jr. (1942)
 **·** Norman Krasna (1943)
 **·** Lamar Trotti (1944)
 **·** Richard Schweizer (1945)
 **·** Muriel Box og Sydney Box (1946)
 **·** Sidney Sheldon (1947)
 **·** Ingen pris (1948)
 **·** Robert Pirosh (1949)
 **·** Charles Brackett, D.M. Marshman jr. og Billy Wilder (1950)
 **·** Alan Jay Lerner (1951)
 **·** T.E.B. Clarke (1952)
 **·** Charles Brackett, Richard L. Breen og Walter Reisch (1953)
 **·** Budd Schulberg (1954)
 **·** Sonya Levien og William Ludwig (1955)
 **·** Albert Lamorisse (1956)
 **·** George Wells (1957)
 **·** Nathan E. Douglas og Harold Jacob Smith (1958)
 **·** Clarence Greene, Maurice Richlin, Russell Rouse og Stanley Shapiro (1959)
 **·** I.A.L. Diamond og Billy Wilder (1960) |
| 1961–1980 | William Inge (1961)
 **·** Ennio de Concini, Pietro Germi og Alfredo Giannetti (1962)
 **·** James R. Webb (1963)
 **·** Peter Stone og Frank Tarloff (1964)
 **·** Frederic Raphael (1965)
 **·** Claude Lelouch og Pierre Uytterhoeven (1966)
 **·** William Rose (1967)
 **·** Mel Brooks (1968)
 **·** William Goldman (1969)
 **·** Francis Ford Coppola og Edmund H. North (1970)
 **·** Paddy Chayefsky (1971)
 **·** Jeremy Larner (1972)
 **·** David S. Ward (1973)
 **·** Robert Towne (1974)
 **·** Frank Pierson (1975)
 **·** Paddy Chayefsky (1976)
 **·** Woody Allen og Marshall Brickman (1977)
 **·** Robert C. Jones, Waldo Salt og Nancy Dowd (1978)
 **·** Steve Tesich (1979)
 **·** Bo Goldman (1980) |
| 1981–2000 | Colin Welland (1981)
 **·** John Briley (1982)
 **·** Horton Foote (1983)
 **·** Robert Benton (1984)
 **·** William Kelley, Pamela Wallace og Earl W. Wallace (1985)
 **·** Woody Allen (1986)
 **·** John Patrick Shanley (1987)
 **·** Ronald Bass og Barry Morrow (1988)
 **·** Tom Schulman (1989)
 **·** Bruce Joel Rubin (1990)
 **·** Callie Khouri (1991)
 **·** Neil Jordan (1992)
 **·** Jane Campion (1993)
 **·** Quentin Tarantino og Roger Avary (1994)
 **·** Christopher McQuarrie (1995)
 **·** Joel og Ethan Coen (1996)
 **·** Ben Affleck og Matt Damon (1997)
 **·** Marc Norman og Tom Stoppard (1998)
 **·** Alan Ball (1999)
 **·** Cameron Crowe (2000) |
| 2001–i dag | Julian Fellowes (2001)
 **·** Pedro Almodóvar (2002)
 **·** Sofia Coppola (2003)
 **·** Pierre Bismuth, Michel Gondry og Charlie Kaufman (2004)
 **·** Paul Haggis og Robert Moresco (2005)
 **·** Michael Arndt (2006)
 **·** Diablo Cody (2007)
 **·** Dustin Lance Black (2008)
 **·** Mark Boal (2009)
 **·** David Seidler (2010)
 **·** Woody Allen (2011)
 **·** Quentin Tarantino (2012)
 **·** Spike Jonze (2013)
 **·** Alejandro González Iñárritu, Nicolás Giacobone, Alexander Dinelaris jr. og Armando Bó (2014)
 **·** Thomas McCarthy og Josh Singer (2015)
 **·** Kenneth Lonergan (2016)
 **·** Jordan Peele (2017) |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NDL **·** NKC **·** NKC **·** BNE **·** CiNii **·** BBC Things **·** Munzinger (iba) **·** MusicBrainz **·** Discogs **·** AllMusic
 |